Imaginea eșecului. De ce modelul nordic de învățământ rămâne doar un vis pentru România.
Școlile finlandeze au libertatea totală în cheltuirea bugetului. Până să ajungă la catedră, finlandezii trebuie să termine o facultate de 5 ani și un master de pedagogie. În funcție de bilanțul anului, profesorul își poate negocia salariul cu directorul școlii.
În România nu se face școală ca afară. Asta tot auzim de ani de zile.Doar anul trecut, peste 44.000 de elevi au plecat în străinătate, fiind cel mai mare număr de copii și tineri care au emigrat în ultimii 9 ani.Modele nordice de învățământ au niște caracteristici aparte, la care noi doar visăm: învățământul este gratuit 100%, sunt școli moderne, sunt profesori nonconformiști, elevii sunt încurajați să-și dezvolte capacitățile, să studieze materiile care le plac, profesorii oferă feedback. România nu se poate compara nici din punct de vedere al infrastructurii. În Finlanda sunt școli moderne, la noi, unii elevi învață în aceleași școli în care au învățat și părinții lor.